রায়পুর পরিবার পরিকল্পনা অফিস সূত্রে জানা গেছে, উপজেলার বামনী ইউনিয়নের সাইচা গ্রামের হাওলাদার বাড়ির শাহ আলমের স্ত্রী সুমি আক্তারকে ওই ইউনিয়নের পরিবার কল্যাণ সহকারি দিপালী রাণী দে হাসপাতালে এনে গত ১৯ এপ্রিল লাইগেশন করান। এরপর  সুমি বাড়ি চলে যায়। পরদিন সে হালকা অসুস্থবোধ করে। ২৪ এপ্রিল তাকে রায়পুর স্বাস্থ্য কমপ্লেক্সে ভর্তি করা হয়। অবস্থার অবনতি ঘটলে পরদিন ঢাকা মেডিকেল হাসপাতালে পাঠানো হয়।